En zooloxía denomímase **espermatofílax** á parte do espermatóforo dos machos dos artrópodos, que contén gran cantidade de substancias nutritivas que queda fóra das vías xenitales da femia á espera de entrar no seu aparato reprodutor.

Etimoloxía
----------

Este neoloxísmo científico está formado polos elementos *espermmato*- e -*fílax* ambos os dous derivados das voces do grego antigo σπέρμα, -ματος *spérma*, -*matos*, "semente"', "seme" , e φύλαξ, -κος *phýlax* -*kos*, "gardián", unidos por un -o- epenético.

Función
-------

O epermatofílax é unha especie de bóla xelatinosa, abrancazada, comestíbel, que algúns insectos e arácnidos machos expulsan durante a cópula coas femias a través dos seus aparatos reprodutores, xunto cos espermatóforos, e que funciona como suplemento nutritivo para a femia.

Por exemplo, os machos dos saltóns da familia dos tetigoníidos, ou dos "insectos folla" (familia dos fílidos), dan agasallos nupciais ás femias en forma dun espermatofílax, cuxa función é incrementar o tempo en que a femia permanece unida ao espermatóforo do macho e así o macho incrementa as súas posibilidades de paternidade.

O espermatofílax excrétase durante a cópula coa femia, a través do órgano copulador, xunto co espermatóforo, ao que está pegado. As femias tómano do macho normalmente inmediatamente despois da copulación. Despois comen o espermatofílax, de 1 a 7 minutos despois de consumir completamente o espermatóforo. Porén, a transferencia completa dos espermatozoides require que o bulbo permaneza unido á femia durante polo menos 50 m, que é o tempo medio despois do cal as femias se libran do bulbo. (52,0 ± 2,2 minutos despois do apareamento). O alimento reprodutor ofrecido polo macho á femia tería, polo tanto, a función de disuadir á femia de que non retire o bulbo de seme antes de que se complete a transferencia do esperma.

Suponse que o espermatofílax mellora o éxito reprodutivo, á vez que ten unha función nutricional para a femia. Os machos parasitados producen menos espermatofilax e, polo tanto, reducen o éxito reprodutivo. Non se demostrou que as femias prefiran os machos que producen máis espermatofílax, pero parece que existen conexións entre a calidade reprodutiva do macho e a cantidade de espermatofílax producida..

Notas
-----

1. 1 2  espermatofílax en dicciomed. Diccionario médico-biológico, histórico y etimológico.
2. 1 2 3  
Vahed, Karim (11988). "The function of nuptial feeding in insects: a review of empirical studies". *Biol. Rev.* **73**: 43–78.  `|data-acceso=` require `|url=` (Axuda) (Texto completo).
3. ↑  Stalhandske, P. (2001): "Nuptial gift in the spider *Pisaura mirabilis* maintained by sexual selection". *Behav. Ecol*. **12**: 691-697 (Resume). (Texto completo).
4. ↑  Sakaluk S. K. (1984): "Male crickets Gryllodes supplicans feed females to ensure complete sperm transfer". *Science* **223**: 609–610.
5. ↑  Simmons, L. W.; L. Beesley, P. Lindhjem, D. Newbound, J. Norris & A. Wayne (1999): "Nuptial feeding by male bushcrickets: an indicator of male quality?". *Behav. Ecol*. **10**: 263-269. (Resume)

Véxase tamén
------------

### Bibliografía

* Alexander, R. D, & Otte, D. (1967): "The evolution of genitalia and mating behavior in crickets (Gryllidae) and other Orthoptera". *Misc. Publ. Mus. Zool. Univ. Mich.* **133**: 1–61.
* Kerr, A. M.; S. N. Gershman & S. K. Sakaluk (2010): "Experimentally induced spermatophore production and immune responses reveal a trade-off in crickets". *Behav. Ecol*. **21**: 647-654. (Resume), (Texto completo).
* Sakaluk, S. K.; M. T. H. Campbell, A. P. Clark, J. C. Johnson & P. A. Keorpes (2004): "Hemolymph loss during nuptial feeding constrains male mating success in sagebrush crickets". *Behav. Ecol*. **15**: 845-849. (Resume9, 8Texto completo).
* Warwick, S.; K. Vahed, D. Raubenheimer & S. J Simpson (2009): "Free amino acids as phagostimulants in cricket nuptial gifts: support for the 'Candymaker' hypothesis". ' Biol. Lett. 5, pp.194-6

### Outros artigos

* Reprodución
* Sistema reprodutor
* Espermatóforo

|  |  |
| --- | --- |
| Control de autoridades | 
* Wd: Q1367710
* MAG: 2781200840

 |